ⴽⵔⵉⵙⵜⵢⴰⵏⵓ ⵔⵓⵏⴰⵍⴷⵓ

ⴽⵔⵉⵙⵜⵢⴰⵏⵓ ⵔⵓⵏⴰⵍⴷⵓ ⴷⵓⵙ ⵚⴰⵏⵟⵓⵚ ⴰⴱⵢⵉⵔⵓ ⵉⴳⴰ ⵢⴰⵏ ⵓⵎⵓⵔⴰⵔ ⵏ ⵜⵛⴰⵎⵎⴰ ⵏ ⵓⴹⴰⵕ ⴰⴱⵔⵜⵇⵉⵣⵉ, ⴷ ⵢⴰⵏ ⵙⴳ ⵢⵉⴼⵓⴽⵙⵏ ⴷ ⵓⴽⵙⵡⴰⵜ ⴳ ⵜⵓⵔⴰⵔⵜ ⵏ ⵜⵛⴰⵎⵎⴰ ⵏ ⵓⴹⴰⵕ, ⵢⵓⵔⴰⵔ ⴳ ⴰⵟⵟⴰⵚ ⵏ ⵉⵙⴳⵔⴰⵡⵏ ⵏ ⵜⴽⵓⵔⵜ ⵙⴳ ⵜⵎⵓⵔⵜ ⵏⵏⵙ ⵍⵍⵉ ⵉⴳⴰⵏ ⵍⴱⵔⵜⵇⵉⵣ ⴰⵔ ⵜⴰⴳⵍⴷⴰⵏⵜ ⵜⴰⵙⴰⵄⵓⴷⵉⵜ ⴷⵉⵏⵏⴰ ⴰⵔ ⵉⵜⵜⵓⵔⴰⵔ ⴷⵖⵉ.

ⵜⴰⵎⴰ ⵏ ⵍⵢⵓⵏⵉⵍ ⵎⵉⵙⵉ, ⵉⴳⴰ ⴽⵔⵉⵙⵜⵢⴰⵏⵓ ⵢⴰⵏ ⵓⴽⵙⵡⴰⵜ ⴳ ⵜⵛⴰⵎⵎⴰ ⵏ ⵓⴹⴰⵕ ⵖⵓⵔⵙ ⵜⵓⴳⵜ ⵏ ⵉⵣⵡⵉⵍⵏ ⴰⵏⴰⴼⵍⴰ ⴳ ⵜⵓⵏⵏⵓⵏⵜ, ⴰⵡⴷ ⴳ ⵓⵎⵢⴰⵡⴰⴹ ⴰⵎⴰⵏⵓⵏ ⴷⴰⵔⵙ ⵜⵓⴳⵜ ⵏ ⵉⵎⴹⴼⴰⵕⵏ.
ⵜⵓⴷⵔⵜ ⵏⵏⵙ
ⵉⵍⵓⵍ ⴽⵔⵉⵙⵜⵢⴰⵏⵓ ⴳ ⵜⴰⴳⵣⵉⵔⵜ ⵏ ⵎⴰⴷⵉⵔⴰ ⴳ ⵢⴰⵏ ⵜⵡⵊⴰ ⵏⵏⴰ ⵢⴳⴰⵏ ⵜⵉⵏⵏ ⵓⵣⵎⵣ, ⴱⴰⴱⴰⵙ ⵉⴽⴽⴰ ⵜⵜ ⵉⵏⵏ ⴷ ⴰⵙⵍⵖⵎⴰⵢ ⵎⴰⵢⴰⵏ ⴰⴼ ⵜ ⵉⴷ ⵉⵙⴽⵛⵎ ⴳ ⵢⴰⵏ ⵓⵙⴳⵔⴰⵡ ⵙⴳ ⵉⵎⵥⵥⵉ ⵏⵏⵙ, ⴰ ⵍⵍⵉⵖ ⵜⵓⵛⴽⴰ ⴰⵙ ⴷ ⴰⵏⵏⴰⵣ ⴰⴷ ⵉⵍⴽⵎ ⵙ ⵓⵙⴳⵔⴰⵡ ⵏ ⵙⴱⵓⵔⵜⵉⵏⴳ ⵍⵉⵛⴱⵓⵏⴰ, ⵖⵉⵏⵏ ⴰⵖ ⵜⵜⵓⵔⴰⵔ ⴰⵔ ⵢⴰⵇⵍⴰⵢ ⵉⵙⴽⵍⴰ ⴰ ⵍⵍⵉⵖ ⵉⵍⴽⵎ ⴰⵙⴳⵔⴰⵡ ⴰⵎⵣⵡⴰⵔⵓ.
ⴳ ⵢⴰⵜ ⵓⵎⵏⴰⵍⴰ ⵏⴳⵔ ⵙⴱⵓⵔⵜⵉⵏⴳ ⵍⵉⵛⴱⵓⵏⴰ  ⴷ ⵎⴰⵏⵛⵉⵙⵜⵔ ⵢⵓⵏⴰⵜⵉⴷ, ⵉⵙⴽⵔ ⴽⵔⵉⵙⵜⵢⴰⵏⵓ ⵢⴰⵜ ⵜⵓⵔⴰⵔⵜ ⵉⴼⵓⵍⴽⵉⵏ ⴷ ⵉⵙⵓⵙⵎ ⴽⵉⴳⴰⵏ ⵙⵉⵙ ⴰⵙⵍⵖⵎⴰⵢ ⴷ ⵉⵎⵓⵔⴰⵔⵏ ⵏ ⵜⵔⴰⴱⴱⵓⵜ ⵜⴰⵏⴳⵍⵉⵣⵉⵜ. ⵜⴰⵏⵏ ⴰⴷ ⵉⴳⴰⵏ ⵜⴼⴰⴷⴰ ⵏⵏⵙ ⵉⵎⵓⵜⵜⵉ ⵙⵉⵙ ⵙ ⵍⵉⵏⴳⵍⵉⵣ.
ⴰⵣⴰⵣⵓ ⴰⵎⴰⵏⵓⵏ
ⵜⵙⵏⵜⵉ ⵜⴼⵓⵚⴽⵜ ⵏ ⴽⵔⵉⵙⵜⵢⴰⵏⵓ ⵔⵓⵏⴰⵍⴷⵓ ⴳ ⵜⵛⴰⵎⵎⴰ ⵏ ⵓⴹⴰⵕ ⵙⴳ ⵓⵡⵜⵜⴰⵢ ⵉⵎⵥⵥⵉⵏ, ⵍⵍⵉⴳ ⵢⵓⵔⴰⵔ ⴰⴽⴷ ⵓⵙⴳⵔⴰⵡ ⵏⴰⵙⵢⵓⵏⴰⵍ ⵎⴰⴷⵉⵔⴰ ( ⵙ ⵜⴰⴱⵓⵔⵜⵓⴳⴰⵍⵉⵜ: Clube Desportivo Nacional) ⵉⴳ ⵏⵉⵜ ⴰⵙⴳⵔⴰⵡ ⵏⵏⵙ ⴰⵎⵣⵡⴰⵔⵓ ⵉⴷⵔⴰ ⴷⵉⴷⵙⵏ ⵜⵉⵣⵡⵉⵔⵉ ⵏ ⵓⵣⴰⵣⵓ ⵏⵏⵙ, ⴰⵔ ⵓⵙⴳⴳⵯⴰⵙ 2001 ⵍⵍⵉⴳ ⵉⵙⴳⵎⴹ ⴰⵔⵔⴰ ⴷ ⵓⵙⴳⵔⴰⵡ ⵏ ⵙⴱⵓⵔⵜⵉⵏⴳ ⵍⵉⵛⴱⵓⵏⴰ ⵢⵓⵔⴰⵔ ⴳ ⵜⵔⴰⴱⴱⵓⵜ ⵏ ⴷⴷⵓ 16, ⵉⵣⵔⵉ ⵙ ⵜⵉⵏ 17 ⵉⵍⵎⵎⴰ ⵙ ⵡⵉⵉⵏ 18 ⴰⵔ ⵜⵔⴰⴱⴱⵓⵜ ⵜⴰⵎⵣⵡⴰⵔⵓⵜ ⵉⴽⵛⵎ ⵙ ⵜⵍⴳⴰⵎⵜ ⵏⵏⵙ ⵜⵓⵏⵚⵉⴱⵜ ⴳ 2002. ⴷ ⵎⴰⵢⴰⴷ ⵉⴷⵔⵓⵙ ⵎⴰ ⴳ ⵉⵊⵔⵔⴰ. ⵉⵙⴽⵔ ⵢⴰⵏ ⵓⵙⴳⴳⵯⴰⵙ ⵉⵥⵉⵍⵏ ⵉⵕⵥⵎ ⴼⵍⵍⴰⵙ ⵜⵖⴹⴼⵜ ⵙⴳ ⵜⵓⴳⵜⵜ ⵏ ⵉⵙⴰⴳⵔⴰⵡⵏ ⵏ ⵓⵕⵓⴱⴱⴰ.

ⵉⴽⴽⴰ ⴷ ⵔⵓⵏⴰⵍⴷⵓ ⴰⵔ. ⵖⵉⵍⵍⴰⴷ ⴽⴽⵓⵥⵜ ⵏ ⵉⵙⴰⴳⵔⴰⵡⵏ ⵏ ⵜⵛⴰⵎⵎⴰ ⵏ ⵓⴹⴰⵕ ⴱⵕⵕⴰ ⴱⵓⵔⵜⵓⴳⴰⵍ, ⵢⵓⵊⴰ ⴷ ⵉⵙⵎ ⵏⵏⵙ ⴳ ⵓⵎⵣⵔⵓⵢ ⵏⵏⵙⵏⵜ. ⴷ ⵉⵖⵡⵉ ⴷⵉⴷⵙⵏ ⵜⵓⴳⵜⵜ ⵏ ⵜⵙⵎⵖⵓⵔⵉⵏ ⵜⵓⴷⵎⴰⵡⵉⵏ ⵏⵖ ⵏ ⵜⵔⴰⴱⴱⵓⵜ.

ⴰⵙⴳⵔⴰⵡ ⵏ ⵎⴰⵏⵛⵉⵙⵜⵔ ⵢⵓⵏⴰⵢⵜⵉⴷ ( ⵙ ⵜⵓⵜⵍⴰⵢⵜ ⵜⴰⵏⴳⵍⵉⵣⵜ: Manchester United) ⵉⵎⵓⵜⵜⵉ ⵙⵉⵙ ⴰⵙⴳⴳⵯⴰⵙ ⵏ 2003 ⵙ ⵓⴳⴳⴰⵔ ⵏ. 12 ⵎⵍⵢⵓⵏ ⴷⵓⵍⴰⵔ ⴰⵎⵉⵔⵉⴽⴰⵏⵉ, ⵉⵟⵟⴰⴼ ⴰⴽⵓⴷ ⴰⵏⵏ 18 ⵏ ⵓⵙⴳⴳⵯⴰⵙ, ⴰⵎⵏⵜⵉⵍ ⵏⵏⵙ ⵉⴳⴰ ⵜⵜ ⵍⵍⵉⴳ ⵎⴰⴳⴰⵔⵏ ⵎⴰⵏⵛⵉⵙⵜⵔ ⵢⵓⵏⴰⵢⵜⵉⴷ ⴷ ⵙⴱⵓⵔⵜⵉⵏⴳ ⵍⵉⵛⴱⵓⵛⴰ  ⴳ ⵜⴱⵔⵣⴰ ⵏ ⵉⵏⴱⵔⴰⵣⵏ ⵏ ⵓⵔⵓⴱⴱⴰ ⵉⵙⴽⵔ ⵢⴰⵏ ⵜⵎⵏⴳⴰⵍⵜ ⵉⵀⵉⵢⴰⵏ ⵜⵓⴷⵊⴰ ⵉⵎⵓⵔⴰⵔⵏ ⵏ ⵎⵓⵏⵛⵉⵙⵜⵔ ⴰⴷ ⴱⴷⵔⵏ ⵉⵙⵎ ⵏⵏⵙ ⵉ ⵓⵙⵖⵍⵎⴰⵢ ⵏⵏⵙ ⴰⵍⵉⴽⵙ ⴼⵉⵔⴳⵓⵙⵓⵏ ⵃⵎⴰ ⴰⴷ ⵜ ⵉⴷ ⵙⵙⵖⵏ. ⵉⵣⵔⵉ. ⴽⵔⵉⵙⵜⵢⴰⵏⵓ ⴰⴽⴷ ⵎⵓⵏⵛⵉⵙⵜⵔ ⵓⴳⴳⴰⵔ ⵏ 6 ⵏ ⵓⵙⴳⴳⵯⴰⵙⵏ ⵢⵓⵔⴰⵔ ⴳⵉⵙ 292 ⵜⵎⵏⴳⴰⵍⵜ.

ⴰⵙⵉⴹⵏ
ⵉⵙⴰⵖⵓⵍⵏ